ਅਲੀ ਗੁਲ ਸੰਗੀ
ਅਲੀ ਗੁਲ ਸੰਗੀ (14 ਸਤੰਬਰ 1952 – 29 ਅਪ੍ਰੈਲ 2014) ਇੱਕ ਕਵੀ, ਲੇਖਕ, ਰਾਜਨੀਤਿਕ ਕਾਰਕੁਨ, ਅਤੇ ਸਿੰਧ, ਪਾਕਿਸਤਾਨ ਦਾ ਪੱਤਰਕਾਰ ਸੀ। ਉਸ ਦੀ ਉਰਦੂ ਅਤੇ ਸਿੰਧੀ ਸ਼ਾਇਰੀ ਨੂੰ ਮਹਿਨਾਜ਼, ਉਸਤਾਦ ਮੁਹੰਮਦ ਯੂਸਫ਼, ਮੰਜ਼ੂਰ ਸਖਰਾਨੀ ਅਤੇ ਹੋਰਾਂ ਸਮੇਤ ਕਈ ਗਾਇਕਾਂ ਦੁਆਰਾ ਗਾਇਆ ਗਿਆ ਸੀ।

ਜੀਵਨੀ 
ਅਲੀ ਗੁਲ ਸੰਗੀ ਦਾ ਜਨਮ 29 ਅਪ੍ਰੈਲ 1952 ਨੂੰ ਪਿੰਡ ਦੋਦਈ, ਜ਼ਿਲ੍ਹਾ ਲੜਕਾਣਾ, ਸਿੰਧ, ਪਾਕਿਸਤਾਨ ਵਿਖੇ ਇੱਕ ਜ਼ਿਮੀਂਦਾਰ ਪਰਿਵਾਰ ਵਿੱਚ ਹੋਇਆ ਸੀ। ਉਨ੍ਹਾਂ ਦੇ ਪਿਤਾ ਦਾ ਨਾਂ ਰੋਸ਼ਨ ਅਲੀ ਸੰਗੀ ਸੀ। ਉਸਨੇ 1990 ਵਿੱਚ ਇੱਕ ਪ੍ਰਾਈਵੇਟ ਉਮੀਦਵਾਰ ਵਜੋਂ ਮੈਟ੍ਰਿਕ ਪਾਸ ਕੀਤੀ। ਉਸਨੇ ਇੱਕ ਬਾਹਰੀ ਉਮੀਦਵਾਰ ਵਜੋਂ ਗ੍ਰੈਜੂਏਸ਼ਨ ਵੀ ਕੀਤੀ। ਉਹ 11 ਸਤੰਬਰ 1983 ਨੂੰ ਸਿੰਧੀ ਮੁਸਲਮਾਨਾਂ ਦੇ ਸੰਗੀ ਕਬੀਲੇ ਦੇ ਮੁਖੀ ਵਜੋਂ ਚੁਣੇ ਗਏ ਸਨ। ਉਹ ਆਪਣੇ ਇਲਾਕੇ ਦੇ ਹਰਮਨ ਪਿਆਰੇ ਸਿਆਸੀ ਤੇ ਸਮਾਜਿਕ ਆਗੂ ਸਨ। ਉਨ੍ਹਾਂ ਨੇ ਤਾਲੁਕਾ ਕੌਂਸਲ ਲੜਕਾਣਾ ਦੇ ਚੇਅਰਮੈਨ, ਯੂਨੀਅਨ ਕੌਂਸਲ ਦੋਦਾਈ ਦੇ ਚੇਅਰਮੈਨ ਅਤੇ ਫਤਿਹਪੁਰ ਯੂਨੀਅਨ ਕੌਂਸਲ ਦੇ ਨਾਜ਼ਿਮ ਵਜੋਂ ਸੇਵਾ ਨਿਭਾਈ। ਸਿਆਸੀ ਤੌਰ 'ਤੇ, ਉਹ ਪਾਕਿਸਤਾਨ ਮੁਸਲਿਮ ਲੀਗ ਫੰਕਸ਼ਨਲ ਨਾਲ ਜੁੜਿਆ ਹੋਇਆ ਸੀ।

ਉਹ ਇੱਕ ਸਰਗਰਮ ਪੱਤਰਕਾਰ ਵੀ ਸੀ। ਉਸਨੇ ਡੇਲੀ ਮਹਿਰਾਨ ਵਿੱਚ ਸੇਵਾ ਕੀਤੀ ਅਤੇ 11 ਸਾਲ ਤੱਕ ਲੜਕਾਣਾ ਪ੍ਰੈਸ ਕਲੱਬ ਦੇ ਪ੍ਰਧਾਨ ਰਹੇ।

ਉਹ ਪ੍ਰਸਿੱਧ ਕਵੀ ਸਨ। ਉਸ ਦੀ ਸ਼ਾਇਰੀ ਖਾਸ ਕਰਕੇ ਸਿੰਧ ਦੇ ਪੇਂਡੂ ਖੇਤਰਾਂ ਵਿੱਚ ਪ੍ਰਸਿੱਧ ਹੈ। ਉਸਨੇ 18-19 ਸਾਲ ਦੀ ਉਮਰ ਵਿੱਚ ਕਵਿਤਾਵਾਂ ਲਿਖਣੀਆਂ ਸ਼ੁਰੂ ਕਰ ਦਿੱਤੀਆਂ। ਉਸਦੀ ਸ਼ਾਇਰੀ ਕਲਾਸੀਕਲ ਕਵੀਆਂ ਜਾਫਰ ਫਕੀਰ ਪੰਹਵਰ ਅਤੇ ਮੇਨਹਲ ਫਕੀਰ ਤੋਂ ਪ੍ਰੇਰਿਤ ਹੈ। ਉਸਦੀ ਜ਼ਿਆਦਾਤਰ ਕਵਿਤਾ ਸਿੰਧੀ ਭਾਸ਼ਾ ਵਿੱਚ ਹੈ ਪਰ ਉਸਨੇ ਕੁਝ ਉਰਦੂ ਕਵਿਤਾਵਾਂ ਵੀ ਲਿਖੀਆਂ। ਮਹਿਨਾਜ਼, ਉਸਤਾਦ ਮਨਜ਼ੂਰ ਅਲੀ ਖਾਨ, ਉਸਤਾਦ ਮੁਹੰਮਦ ਯੂਸਫ, ਸਰਮਦ ਸਿੰਧੀ ਅਤੇ ਮੰਜ਼ੂਰ ਸਖੀਰਾਨੀ ਸਮੇਤ ਸਿੰਧ ਅਤੇ ਪਾਕਿਸਤਾਨ ਦੇ ਕਈ ਪ੍ਰਸਿੱਧ ਗਾਇਕਾਂ ਨੇ ਉਸ ਦੀ ਸ਼ਾਇਰੀ ਗਾਈ ਹੈ।

ਅਲੀ ਗੁਲ ਸੰਗੀ ਦੀ ਮੌਤ 29 ਅਪ੍ਰੈਲ 2014 ਨੂੰ ਕਰਾਚੀ ਵਿੱਚ ਹੋਈ ਅਤੇ ਉਸਨੂੰ ਉਸਦੇ ਗ੍ਰਹਿ ਸ਼ਹਿਰ ਵਿੱਚ ਦਫ਼ਨਾਇਆ ਗਿਆ।

ਕਿਤਾਬਾਂ

ਹਵਾਲੇ 

ਸਿੰਧੀ ਲੋਕ
ਸਿੰਧ ਦੇ ਲੇਖਕ
ਪਾਕਿਸਤਾਨੀ ਕਵੀ
ਪਾਕਿਸਤਾਨੀ ਪੱਤਰਕਾਰ
ਜਨਮ 1952
ਮੌਤ 2014